title: Ψηφιακός μετασχηματισμός στον χώρο των υπηρεσιών υγείας
title: Digital transformation in the field of health services
titleType: AlternativeTitle
Creators: name: Αλεξίου, Αντωνία Αναστασία
Publisher: name: Πανεπιστήμιο Πειραιώς
Year: 2023
Subjects: subject: Άνθρωπος
subject: Τεχνητή νοημοσύνη
subject: Νέες τεχνολογίες
subject: Συσκευές
subject: Gadgets
subject: Ψηφιακός μετασχηματισμός
subject: Ψηφιακή στρατηγική
subject: Συμπεριφορά καταναλωτή

description: Η παρούσα διπλωματική εργασία λαμβάνει χώρα σε μια περίοδο συνεχών αλλαγών σε όλους τους τομείς με τους οποίους έρχεται σε διάδραση ο άνθρωπος. Σε μια κρίσιμη, για τον άνθρωπο, περίοδο που συναντάει μπροστά του μια ασύλληπτη ποικιλία προκλήσεων, ευκαιριών αλλά και κινδύνων που διαμορφώνουν τη ζωή του σε όλα τα επίπεδα. Η ταχύτητα και η εξέλιξη της τεχνολογίας, οι αλλαγές στον τρόπο ζωής, οι κοινωνικές και πολιτισμικές μεταβολές, καθώς και οι παγκόσμιες προκλήσεις, αποτελούν μόνο μερικά από τα πολυσύνθετα ζητήματα που αντιμετωπίζει ο σύγχρονος άνθρωπος. Η τεχνολογία έχει μπει στη ζωή και την καθημερινότητα του ανθρώπου εδώ και χιλιάδες χρόνια. Μέσα στις χιλιετίες έχει εξελιχθεί ραγδαία και ειδικά τα τελευταία χρόνια μπορεί κάποιος να πει ότι υπάρχουν τεχνολογικά άλματα από μέρα σε μέρα. Η ταχεία εξέλιξη της τεχνολογίας έχει οδηγήσει τη σημερινή κοινωνία σε μια εποχή ψηφιοποίησης. Από τον αναπτυξιακό τομέα, την οικονομία, την υγεία, την εκπαίδευση, μέχρι τον πολιτισμό και την ψυχαγωγία, ο ψηφιακός μετασχηματισμός έχει διαμορφώσει νέες προκλήσεις και ευκαιρίες. Η διπλωματική εργασία που θα παρουσιαστεί παρακάτω έχει ως στόχο να εξετάσει και να κατανοήσει την επίδραση του ψηφιακού μετασχηματισμού στον τομέα της υγείας. Με τον ταχύτατο ρυθμό προόδου της τεχνολογίας και την ανάπτυξη των ψηφιακών εργαλείων, ο τομέας της υγείας διαμορφώνεται σε ένα δυναμικό και καινοτόμο χώρο. Η ψηφιακή τεχνολογία έχει διασπάσει τα όρια της παραδοσιακής ιατρικής, επιτρέποντας την ανάπτυξη προηγμένων διαγνωστικών μεθόδων, την παρακολούθηση της υγείας σε πραγματικό χρόνο και τη δημιουργία εξατομικευμένων θεραπειών. Συγχρόνως, ο ψηφιακός μετασχηματισμός επηρεάζει και την παροχή υπηρεσιών υγείας, διευκολύνοντας την πρόσβαση σε περιοχές με δυσμενείς γεωγραφικούς περιορισμούς και βελτιώνοντας την επικοινωνία μεταξύ γιατρών και ασθενών. Στο πλαίσιο αυτό, η παρούσα διπλωματική εργασία στοχεύει στην κατανόηση και αξιοποίηση των δυνατοτήτων του ψηφιακού μετασχηματισμού στον τομέα της υγείας. Μέσα από ποικίλες πτυχές, όπως η τηλεϊατρική, η τεχνητή νοημοσύνη, τα big data, οι ηλεκτρονικές καρτέλες ασθενών και η κινητή υγεία. Θα γίνει διερεύνηση του πώς οι ψηφιακές καινοτομίες μπορούν να ενισχύσουν την πρόληψη, τη διάγνωση και τη θεραπεία ασθενειών. Επίσης, στα πλαίσια της διπλωματικής εργασίας διενεργήθηκε και μια έρευνα, η οποία έχει ως στόχο την ανάδειξη της υιοθέτησης των νέων τεχνολογιών στον τομέα της υγείας στην Ελλάδα. Έχοντας υπόψη, τα παραπάνω αυτή η εργασία καλείται να απαντήσει σε ερωτήματα γύρω από τον ψηφιακό μετασχηματισμό. Τι είναι ο ψηφιακός μετασχηματισμός; Πώς επηρεάζει ο ψηφιακός μετασχηματισμός τον τομέα της Υγείας; Ποια είναι η σχέση των καταναλωτών με τις νέες τεχνολογίες; Ποια εργαλεία που σχετίζονται με τη ψηφιακή υγεία, χρησιμοποιούν οι καταναλωτές;